La xarxa de Ruscs va adaptar-se a la situació de confinament dels
mesos de març, abril i juny del 2020 amb una resposta unánime
dels Responsables de Rusc i productors per seguir alimentant als
consumidors de Barcelona. Al mantenir les distribucions i
potenciar l’entrega a domicili perquè les persones es quedessin a
casa, vam poder seguir donant suport als nostres productors
locals, però també a tots els consumidors, potenciant el dret
fonamental a menjar local i de qualitat, sense importar les
circumstàncies. El Rusc Que Diu Sí! va vetllar per ser una font
fiable d'aliments, en un context de salut pública afeblida.

La primera setmana del confinament, gràcies als esforços de totes
les persones de la xarxa, el 90% dels Ruscs restaven oberts i
gairebé tots van activar el servei d’entrega a domicili. Les
comandes d’entrega a domicili van experimentar aquesta setmana un
creixement sense precedents: un 500%. Un 30 dels Ruscs van poder
mantenir l'espai de distribució, al tractar-se de botigues
d'alimentació, però la resta van haver de trobar nous espais i
maneres (fins i tot hi havia productors que van oferir la seva
furgoneta per entregar cistelles en una cantonada de l'Eixample).

Accions:

-Per tal d'informar als consumidors dels Ruscs oberts, vam crear
una landing page específica perquè els consumidors poguessin aber
quins Ruscs estaven oberts. també vam enviar el llistat de Ruscs
a la nostra base de consumidors interna. I vam fer molta difusió
a les xarxes socials.

-Els Responsables de Rusc i Productors: un servei a la comunitat.
Des del primer dia que va començar el confinament, els
Responsables de Rusc, que són els emprenedors socials que han
creat i gestionen els Ruscs, van mostrar la seva voluntat de
donar suport a la comunitat: "Segueixo amb el meu Rusc perquè ara
més que mai cal ajudar ", declara la Maria, Responsable del Rusc
del barri de Gràcia.

"Hem passat de 30 comandes a la setmana, a 50, i el que més ha
pujat és l’import de la comanda mitjana, que té un percentatge
mitjà de 60€. A aquest augment de feina, hem de comptar l'afegit
d’haver de posar el màxim d’atenció a les mesures preventives:
els consumidors entren un per un, distància de seguretat... Per
això ens hem anat adaptant, com per exemple fer la recollida per
torns, per evitar les aglomeracions", explica la Cecilia,
Responsable de 3 Ruscs a Barcelona.

A més a més, alguns dels Responsables de Rusc van perdre la seva
feina principal, i la gestió dels Ruscs es va convertir en la
seva font única d'ingressos. Els Responsables de Rusc reben el
10% de les vendes dels productors per les seves tasques de gestió
i dinamització del Rusc.

En aquells moments els Responsables de Rusc no comptaven el seu
temps ni limitaven la seva energia, perquè l’objectiu era
permetre l’accés a una alimentació de qualitat. “Ha estat una
setmana de bojos, i a la vegada amb moltes emocions a flor de
pell. Sents realment que estàs fent un servei a la comunitat, i
tothom està molt agraït ”, comparteixen la Caro i la Laura,
Responsables del Rusc de la dreta de l'Eixample.

També els productors i elaboradors locals van respondre d’una
forma molt positiva, "ja que ara que no podem subministrar ni
escoles ni restaurants, comptar amb els Ruscs és indispensable
per seguir el nostre treball i arribar als consumidors en aquests
moments de crisi", afirma l'Oriol, productor de la xarxa de
Catalunya.

“Aquí el repte serà poder abarcar tota aquesta demanda, ja que
seguim sent petits productors amb una capacitat de producció a
petita escala", comenta Roger, agricultor del Maresme.

Les mostres de solidaritat ens han arribat també de les empreses
logístiques que han gestionat les entregues a domicili, totes
empreses petites, locals i en alguns casos amb especial focus en
la sostenibilitat (entregues en bici a través de Mensakas, i més
tard Les Mercedes). Tot i que el servei es va encarir les
setmanes següents pel plus de perillositat a què van estar
sotmesos, la seva primera reacció va ser oferir-se i buscar
solucions adaptades a la situació de cada Rusc. "Els supermercats
estan trigant com a mínim 1 setmana per entregar a domicili...
mentre als Ruscs fas una comanda online i t'ho entreguem la
mateixa setmana", explica l’Oriol, repartidor.

Volem presentar aquesta pràctica per retre homenatge a tots els
Responsables de Rusc i productors que ho van fer possible.

Altres accions de comunicació:

* Campanya "Queda't amb nosaltres" al maig, en que els productors
demanaven en primera persona mitjançant un vídeo que els
seguissim donat suport, també després del confinament: aquí 
( https://www.youtube.com/watch?v=qsSjkVARZjI )vídeo final.
* Campanya "Elige barrio", co-creada amb l'App veïnal ¿Tienes
Sal? enfocada a recordar la importància del petit comerç de barri
i la relació entre veïns: aquí storie de la campanya 
( https://www.instagram.com/stories/highlights/17879455717646099/ )
.
* Vam oferir una comanda solidària a la Parròquia Santa Anna 
( https://www.instagram.com/p/CBnoP9OKaja/ ) a través de la
proposta de la revista Opcions "Totes a Taula". I amb ganes de
fer més donacions per a famílies amb dificultats degut a la
crisi. També vam participar a la proposta
gid://decidim-barcelona/Decidim::Hashtag/333/PorelParo 
( https://www.instagram.com/p/CDbO-vAqVMa/ ), oferint Vals Regal de
5€ a les persones que van patir l'atur a causa de la pandèmia.

- Dades de contacte: Anna Garcia, anna@lcqds.es / pàgina web:
https://lacolmenaquedicesi.es/ca